Cosimo Rosselli

Cosimo di Lorenzo Rosselli (født 1439, død 7. januar 1507) var en italiensk renessansemaler som arbeidet hovedsakelig i sin fødeby Firenze, men også Roma. I årene 1453-56 var han elev av Neri di Bicci, kanskje også av Benozzo Gozzoli. I 1481 deltok han i utsmykkingen av det sixtinske kapell på oppdrag fra pave Sixtus IV hvor han blant annet malte Nattverden og Moses som tar imot steintavlene. I Firenze har han freskomalerier i Santissima Annunziata og Sant’Ambrogio. Han var teknisk sett en dyktig maler, men manglet originalitet og malte i ganske streng lineær og stiv stil.

 Liv og virke 
Rosselli var født i Firenze som sønn av bygningsarbeider, og fjorten år gammel ble han en av de mange elevene til Neri di Bicci,Marle, Raimond van (1929): Cosimo Rosselli, Zanobi Machiavelli, Giusto di Andrea and Fra Diamante, The Development of the Italian Schools of Painting, s. 586-638 og i 1460 arbeidet han som assistent av sin fetter Bernardo di Stefano Rosselli. Et første ungdomsverk av Rosselli er nevnt av Giorgio Vasari: Jomfru Marias himmelfart, en altertavle i det tredje kapellet til venstre for midtskipet i kirken Sant'Ambrogio i Firenze.Cosimo di Lorenzo Rosselli (Cosimo Rosselli), Arte.it I den samme kirken, på veggen i en av kapellene, er det også en fresko som Vasari lovpriste stort, særlig for et portrett av den unge lærde Pico fra Mirandola. Scenen, en mirakelprosesjon, er malt med energi og mindre affektasjon enn det meste av hans verker. Et bilde han malte for kirken Annunziata med den hellige Barbara, Matteus og Johannes døperen er i dag i akademiet i Firenze.Painters Of Florence – Cosimo Rosselli , Yodelout

Rosselli tilbrakte en del tid i Lucca hvor han malte flere alterstykker i forskjellige kirker. Et maleri tilskrevet ham, tatt fra kirken St. Girolamo i Fiesole er i dag i Nasjonalgalleriet i London. Det er en større altertavle med sankt Hieronymus i villmarken knelende foran et krusifiks, og sidene de stående figurene til Damasus og Eusebius, Paula og Eustochium; nedenfor er en predella (plattform) med mindre subjekter. Selv om de framstilt tørt og hardt har figurene mye verdighet. En lignende altertavle er i dag i britiske Fitzwilliam Museum og hvor perspektivet i interiøret er teknisk detaljert utført.Virgin and Child with SS. John the Baptist, Andrew Bartholomew and Zenobius , The Fitzwilliam Museum

Det tyske galleriet Gemäldegalerie i Berlin har tre bilder av Rosselli: Jomfruen i sin glans; Kristus' begravelse; og Massakren av de uskyldige.Katalog , Fondazione Federico Zeri

 Det sixtinske kapell 
Rosselli må ha skaffet seg betydelig omdømme ettersom han var en av malerne i Firenze som ble tilkalt, sammen med Sandro Botticelli, Pietro Perugino, Domenico Ghirlandaio og andre, av pave Sixtus IV i 1480 for å komme til Roma i den hensikt å dekorere hans nyreiste kapell i Vatikanet. Cosimo Rosselli er betraktet som underlegen de andre malerne som arbeidet sammen med ham i pavens kapell. Rosselli og hans assistenter, blant dem også hans svigersønn, Piero di Cosimo, utførte tre freskoer mellom oktober 1481 og august 1483 som er rangert blant hans bedre verker. Disse var Ødeleggelsen av faraos hær i Rødehavet; Kristus' preken ved Tiberiassjøen; og Den siste nattverden. Det sistnevnte var det minst heldige av disse, og ble siden malt på nytt. Giorgio Vasari skrev i Livene til framragende malere, skulptører og arkitekter at til forskjell fra andre malere som fulgte det vanlige mønsteret med stil og størrelser i freskoene, benyttet Rosselli kraftigere farger, inkludert gull, et fiffig grep som ga ham oppmerksomhet hos paven (som Vasari antyder ikke var stor kunstekspert).

 Elever 
Selv om Cosimo Rosselli særlig i ettertiden ikke har fått et stort omdømme, hans malerier er betraktet som hovedsakelig formelle, stive og til dels kjedelige uten større sjarme, men han var åpenbart en utmerket lærer som hadde god forståelse av kunstens tekniske side. Skulptøren Benedetto da Majano var blant hans nærmeste venner, og var hans testamentfullbyrder. Det var hans fortjeneste at en lovende gutt ved navn Baccio della Porta ble plassert i Rossellis verksted, og han ble siden kjent som Fra Bartolommeo. Blant hans andre elever var Andrea del Sarto, Piero di Cosimo.Orlandi, Pellegrino Antonio; Guarienti, Pietro (1719): Abecedario pittorico, Napoli, s. 61 og Giovanni Battista Vanni.Orlandi (1719), s. 238.

 Bilder 

 Referanser 

 Eksterne lenker 


Kategori:Fødsler i 1439
Kategori:Dødsfall i 1507
Kategori:Italienske malere
Kategori:Personer fra renessansen
Kategori:Personer fra Firenze